Tammi-helmikuu 2023

Tervehdys Jälkkäristä!

Mukavaa alkanutta vuotta jokaiselle. Kevätkausi on alkanut täällä Jälkkärissä mukavasti eri puuhien parissa.

Tammi-helmikuun aikana olemme askarrelleet langoista tupsuja, maalanneen vesiväreillä ja kuulavärimaalanneet paperille. Lapset ovat päässeet askartelemaan myös erilaisia koruja helmistä ja ohjaaja on lukenut heille kirjaa. Olemme käyneet myös useamman kerran kirjastossa lukemassa kirjoja ja se on ollut monelle lapselle mieluista puuhaa!

Ulkona olemme laskeneet koulun pihassa mäkeä, lapset ovat rakentaneet erilaisia lumilinnoja ja leikkineet hippaa. Jalkapallon pelaaminen on ollut myös monelle lapselle mieluista puuhaa. Hiihtäminen onnistuu halukkaille myös Jälkkärin pihassa ja moni onkin siitä innostunut. Värjäsimme myös jääpaloja eri värisiksi, piilotimme niitä lumeen ja lapset pääsivät etsimään niitä joukkueittain.

Liikuntasalissa olemme harjoitelleet rentoutumista ja rauhoittumista ennen siirtymistä vauhdikkaampiin leikkeihin ja peleihin. Lapset ovat onnistuneet tässä hyvin ja pieni rauhoittuminen Jälkkäripäivän keskellä on toiminut hyvin.

Kokkikerhossa olemme leiponeet laskiaispullia ja herkutelleet niitä yhdessä. Ystävänpäiväteema on näkynyt erilaisissa askarteluissa, ja lapset ovat innostuneet tekemään toisilleen ystävänpäiväkortteja. Järjestimme myös Jälkkärissä ystävänpäivädiscon keskiviikkona 15.2.

Teillä vanhemmilla on myös mahdollisuus ilmaista toiveenne Jälkkäritoiminnan sisältöihin ja se onnistuu helpoiten lähettämällä tekstiviestiä tai soittamalla Jälkkärin puhelimeen. Toki olette aina tervetulleita myös tutustumaan toimintaamme ja juttelemaan paikan päälle.

Terveisin,

Keltinmäen Jälkkärin väki